Prasasti Seni

Prasasti Seni merupakan album ke-11 Siti Nurhaliza. Album ini telah dilancarkan pada 12 April 2004, dan majlis ini mendapat liputan secara langsung oleh Sitizone.com. Album ini merupakan nafas segar buat kerjaya Siti kerana ini merupakan kali pertama kulit album dibuat di luar studio. Penggambaran untuk kulit album ini dijalankan di Janda Baik, Pahang. Album ini telah terjual melebihi 50,000 unit, ia merupakan album terakhir beliau bersama Suria Records.

Yang menarik tentang album ini ialah Siti turut memuatkan sebuah cakera padat berbentuk hati yang memuatkan video klip "Pejam Matamu" dan mesej dari Siti Nurhaliza sendiri. Antara single yang berjaya menggegarkan industri muzik ialah "Dialah di Hati", "Seindah Biasa" dan "Lagu Rindu" yang pertama kali diperdengarkan di Anugerah Planet Muzik di Singapura.

Lagu "Dialah Di Hati" merupakan titik permulaan dimensi baru dalam karier Siti Nurhaliza, kerana mempunyai susunan muzik segar serta alunan vokal yang berubah dari nada rendah ke nada tinggi, dan juga penulisan lirik yang baik. "Dialah Di Hati" turut dicalonkan dalam kategori Lagu Terbaik pada Anugerah Industri Muzik.

Penerbitan
Prasasti Seni adalah album yang melengkapkan perjalanan seni Siti Nurhaliza selama hampir satu dekad. Prasasti dalam bahasa Sanskrit bermaksud batu bersurat atau tanda yang mencatat sejarah kewujudan. Dalam temuramah bersama Utusan Malaysia, Siti berkata judul Prasasti Seni dipilih sebagai lambang kewujudannya dalam bidang seni dan lagu-lagu beliau merupakan tanda atau catatan mengenai kewujudan itu. Beliau menjelaskan: "Lagu-lagu nyanyian Siti merupakan tanda kewujudan Siti dalam arena seni tanah air. Judul album berkenaan signifikan sekali untuk Siti meluahkan apa yang tersurat di hati Siti buat peminat-peminat tercinta."

Untuk album ini, beliau bekerjasama dengan Iman Wan, Andy Flop Poppy, Yasin, Mohar, Along Exists, dan Pongky Jikustik dengan Tan Su Loke sebagai Penerbit Eksekutif dan Edwin Tan sebagai penolong eksekutif. Album ini juga memperlihatkan keberanian Siti untuk membuat anjakan paradigma apabila memilih banyak nama baru untuk bekerjasama. Empat komposer yang pertama kali berkerjasama dengan Siti melalui album ini ialah Yassin, Andy, Iman Wan dan G-Nola.

Dirakamkan pada pertengahan 2003 sehingga awal 2004, album Prasasti Seni memuatkan 13 lagu dengan dua daripadanya ialah interlud, lari dari kebiasaan album terdahulu yang memuatkan 10 lagu, mengetengahkan genre muzik R&B dan balada selain muzik pop. Sebagai contoh, lagu "Pendirianku" yang bergenre pop hip hop yang menampilkan nyanyian rap oleh Siti dan lagu "Lagu Rindu" yang bergenre muzik dunia. Dalam album ini, Siti menulis lirik untuk empat lagu – "Cinta Tak Berganti", "Cahaya Seribu Liku", "Pejam Matamu" dan "Kembalikan Indah" yang ditulis bersama oleh Roslen Fadzil atau Slen.

Senarai runut

Keluaran dan sambutan
Prasasti Seni dikeluarkan pada 12 April 2004 dan terjual sebanyak 50, 000. unit pada hari pertama pelancarannya.  Hasilnya, jualan album ini lebih memberangsangkan berbanding album Aksara oleh Misha Omar. Sehingga lewat 2004, album ini terjual melebihi 100, 000  unit di Malaysia dan 700, 000 unit di Indonesia.

Lagu "Seindah Biasa", "Dialah di Hati" dan "Lagu Rindu" telah dikeluarkan sebagai single, di samping itu, video muzik untuk ketiga-tiga lagu ini juga dikeluarkan. Album ini berjaya memasuki Carta RIM pada minggu keenam di kedudukan pertama carta. "Seindah Biasa", "Dialah di Hati" dan "Lagu Rindu" berjaya menguasai carta muzik tempatan termasuk Carta Era dan Carta Muzik FM, lagu lain termasuk "Pendirianku" dan "Pejam Matamu" mendapat siaran meluas di stesen radio.

Bagi mempromosikan album ini, Siti mengadakan konsert jelajah seluruh Malaysia, Siti Nurhaliza Fantasia Tour. Dengan kerjasama Maxis dan Astro, anggaran kos untuk konsert ini berjumlah RM 5 juta. Menjelajah 14 bandar utama di Malaysia sebelum konsert terakhirnya di Stadium Nasional Bukit Jalil, beliau telah disokong oleh beberapa artis tempatan termasuk peserta Akademi Fantasia musim pertama dan kedua. Biarpun tidak memcapai sasaran hadirin, Siti Nurhaliza Fantasia Tour merupakan kejayaan komersial selepas mencapai hampir sejuta peminat yang hadir ke konsert jelajahnya secara keseluruhan.

Karya seni album
Fotografi dan karya seni bagi kulit album ini direkabentuk oleh Rauna Jud dan dirakamkan di sebuah kawasan rizab perhutanan di Janda Baik, Pahang dengan Siti menggayakan busana berwarna putih. Kulit album Prasasti Seni dicalonkan bagi kategori Kulit Album Terbaik di Anugerah Industri Muzik 2005.

Ulasan kritis
Prasasti Seni diterima baik oleh pengkritik muzik. Banyak pengkritik yang menilai vokalnya dalam album dengan baik. Faridul Anwar Farinordin dari New Straits Times memberikan tiga separuh bintang untuk album ini. Beliau memuji hala tuju album ini sebagai "segar" dan "lebih banyak kontemporari dewasa". Menyentuh perkara serupa yang dibuat oleh Faridul, Jad Mahidin dari Sunday Mail juga bersetuju bahawa Siti telah matang dengan muzik dan memberikan album kajian empat bintang. Di dalam ulasan oleh Meor Shariman dari The Malay Mail, beliau memuji album ini sebagai salah satu album terbaik, menyifatkannya "lebih baik dari E.M.A.S". Seorang pengulas dari Harian Metro juga mengulas album sebagai album yang lebih baik daripada pendahulunya dan memuji Siti untuk meneroka bunyi baharu yang lebih segar. 

Kedudukan carta
Single
TahunTajukKedudukan tertinggiRadio MuzikERA fmHOT fmMuzik Muzik2004Pejam Matamu----Dialah di Hati11-2Lagu Rindu11--Pendirianku-16--Seindah Biasa11--Cinta Tak Berganti-17--

Anugerah

Anugerah Era
TahunPenerima/Karya tercalonAnugerahKeputusan2004"Dialah Di Hati"Muzik Video Pilihan TerbaikLagu Pop Pilihan Terbaik Penyanyi Wanita Pilihan Terbaik2005"Lagu Rindu"Lagu Etnik/Global Pilihan Terbaik"Seindah Biasa"Muzik Video Pilihan TerbaikLagu Pop Pilihan Terbaik

Anugerah Industri Muzik
TahunPenerima/Karya tercalonAnugerahKeputusan2005Prasasti SeniPersembahan Vokal Terbaik Di Dalam Album (Wanita)Kulit Album TerbaikAlbum Pop Terbaik"Dialah di Hati"Gubahan Terbaik Di Dalam Lagi Lagu Terbaik"Seindah Biasa"Gubahan Terbaik Di Dalam Lagu

Anugerah Planet Muzik
TahunPenerima/Karya tercalonAnugerahKeputusan2005"Dialah di Hati" Lagu Terbaik "Lagu Rindu" Lagu Paling Popular 

Hits 1
TahunPenerima/Karya tercalonAnugerahKeputusan2004"Lagu Rindu" Lagu Terbaik Tempat Kedua  Persembahan Terbaik  Lagu Paling Popular 

Rujukan

Pautan luar
SitiZone: Prasasti Seni 

Kategori:Album Siti Nurhaliza
Kategori:Album Malaysia tahun 2004
Kategori:Album 2004
Kategori:Album Suria Records